**Møteutskrift av møte i Halsa menighetsråd**

# **Tid:** Torsdag 24.november 2022, kl 17.30

# **Sted:** Halsa menighetssal

# **Tilstede:** Rolv Olsen, Beathe-Iren Tømmerberg, Marie Aag Storjord, Kjell-Petter Storvik, Willy Kildal, Inger-Marie Tärneberg

**Meldt forfall:** Britt S Bakklund, Agnes Merete Solhaug (permisjon), Ken Henry Solhaug ble innkalt til møtet, men har ikke hørt av seg.

**Saker til behandling:**

**Sak 50/22 Godkjenning av innkalling og saksliste**

Forslag til vedtak: Innkalling og saksliste godkjennes

*Vedtak: Innkalling og saksliste godkjennes*

**Sak 51/22 Godkjenning av protokoll fra 13.oktober 2022**

Forslag til vedtak: Protokoll fra 13.oktober 2022 godkjennes

*Vedtak: Protokoll fra 13.oktober 2022 godkjennes*

**Sak 52/22 Bjørkealléen på gravgården**

Ligger et gammelt vedtak, sak 32/19, om fjerning av bjørkene. Noe bør gjøres da det ikke ser bra ut som det er nå. Ansvaret for kirkegården ligger hos Fellesrådet.

Forslag til vedtak: Halsa Menighetsråd støtter vedtaket fra 2019 om å fjerne bjørkene, og oversender saken til Fellesrådet med anbefaling om hva som bør gjøres. Willy har skrevet et brev som oversendes Fellesrådet.

*Vedtak: Forslaget godkjennes*

**Sak 53/22 Misjonsprosjekt i Halsa Menighet**

Mange fine prosjekt, vanskelig å velge bare ett prosjekt. Skole, utdanning, kvinners rettigheter, trosfrihet er områder som er viktige. Det kom opp forslag om å støtte Misjonsalliansen og arbeidet i Ecuador. Britta Bye, kontaktperson på bispedømmet, kan kontaktes for å få mer informasjon om prosjektet. Willy tar kontakt. Endelig avgjørelse blir tatt på neste møte.

**Sak 54/22 Gudstjenestelisten for 2023**

Orientering om neste års gudstjenester. Rolv åpner for å endre friluftsgudstjenesten i Bjærangen til den 26.mars. 50-års konfirmanter i Halsa kirke er ikke satt opp enda, men den 9.juli er en dato som er mulig. Forslag om å ha musikkgudstjeneste den 30.april, gjerne både hornmusikken og kor. Endre tidspunkt til klokken 16.00. Vikarprest til Fore og Meløy kirke etter nyttår; Marit Plener Gran, blir minst til etter påske, eventuelt til etter konfirmasjonen.

**Sak 55/22 Menighetsrådsvalget 2023**

Willy presenterte info fra Tore Larsen om tidsfrister

Før 1.februar:

Skal det avholdes møte for valg av nominasjonskomité ved BDR/KM-valg

Frist for MR å sende inn forslag til leke kandidater til BDR/KM

Delta på valgkurs arrangert av bispedømmet (BDR)

Før 31.nars

Kontakte kommunen for å avklare tid for valget

Kunngjøring av krav til listeforslag

Frist for menighetsmøtets vedtak om antall medlemmer i MR

Lage en kommunikasjonsplan for valget

Innen 31.mars

Innlevering av lister med kandidater til MR-valg og valg til bispedømmeråd og Kirkemøtet

Innstilling til vedtak: Menighetsrådene bes om å starte opp arbeidet med valget så snart som mulig. Kirkeverge undersøker når valgkurs arrangert av Bispedømmerådet skal foregå, og kommuniserer dette. Det må tas stilling til om Glomfjord og Halsa MR skal slås sammen ved valget 2023.

Det kommer reportasje i Kulingen om MR-arbeidet. Willy ber Sissel om å sende ut en liste med alle frister.

Torsdag 26.januar er det nominasjonsråd med representanter fra hvert menighetsråd for valg til bispedømmeråd.

MR skal sette ned nominasjonskomité til valg av nytt MR. Forslag på valgkomité har kommet opp, 3 personer, Beathe, Marie og Inger-Marie kontakter kandidatene og spør om de kan tenke seg å stille.

Viktig at menigheten får si sitt om en eventuell sammenslåing av menighetsrådene. Vi bør ha et ekstraordinært menighetsmøte etter gudstjenesten den 8.januar. Orienteres på neste gudstjeneste og på facebook /kirkens hjemmesider.

**Sak 56/22 Eventuelt**

**Spørsmål fra Rolv:** kan noen hjelpe til med kappene nå på søndag? Beathe og Kjell-Petter stiller opp.

**Rolv orienterer:** Nyttårsaften: åpen kirke mellom 12.00 og 15.00. Beathe setter opp oppslag. Beathe, Rolv og ev Willy blir her på dagen.

Menighetsbladet kommer ut før jul, men blir ikke distribuert av posten – i søndre Meløy har vi en utfordring med å få ut det til alle husstander.

Sannsynligvis blir det babysang også her på Halsa/Engavågen etter nyttår.

**Spørsmål:** Kan vi kjøpe inn 10 Godt Nytt bibler som kan stå i kirken for bruk av dem som ønsker det? MR er positiv til det. Rolv sjekker pris.

Fakler og fakkelbokser til Lysmessen kan handles inn på Europris, Marie ordner det. Noen må tenne faklene og organisere utdeling på Lysmessen, det ble ikke bestemt hvem.

Beathe stiller spørsmål om hvorfor Lysmessen er klokken 17.00, det er litt seint for de med små barn. Rolv sier at det har vært slik så lenge han har vært prest her, men at det ikke er noe i veien for å flytte den til klokka 16.00, men det er for sent å gjør det i år. Vi har det i minne til neste år.

Det har kommet spørsmål om hvilke sosiale treff som avholdes i den norske kirke/frikirka her på Halsa. Willy undersøker med Sissel og sender svar på forespørselen.

Willy Kildal Inger-Marie Tärneberg

Leder Sekretær